Diari Oficial de la Generalitat Valenciana


Sumari del DOGV 1470, del 25-01-1991 (1991/820080)

RESOLUCIÓ de 20 de novembre de 1990, per la qual s'acorda la revisió anticipada de les Normes Subsidiàries de Planejament Municipal de San Jorge.
-------------------------------------------------------------------------------------------------------------------------------------------------

### Dades del document

Número de DOGV
:   1470

Data del DOGV
:   25-01-1991

Secció del DOGV
:   ALTRES DISPOSICIONS

Número del document
:   1991/820080


Data del document
:   20-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 20 de novembre de 1990, per la qual s'acorda la revisió anticipada de les Normes Subsidiàries de Planejament Municipal de San Jorge.  
Vist l?expedient relatiu a la sol·licitud de revisió anticipada de les Normes Subsidiàries de Planejament de San Jorge, i formulació d'un Pla General d'Ordenació Urbana.  
Vist que la Comissió Territorial d'Urbanisme, en la sessió que es va realitzar el 26 de juliol de 1990, a la vista de la consulta urbanística sobre la figura idònia per a incorporar en el seu planejament una actuació urbanística de gran envergadura, consistent en un complex residencial turístic i esportiu, va acordar aconsellar l'ajuntament de San Jorge que instés de l'Hble Sr. Conseller d'Obres Públiques, Urbanisme i Transports, l'autorització per a la revisió anticipada de les Normes Subsidiàries de Planejament Municipal, a fi de poder procedir a la formulació d'un Pla General d'Ordenació Urbana, instrument d'ordenació territorial adequat, per resoldre, en l'actualitat, les necessitats i la complexitat dels problemes que es plantegen en el desenvolupament urbanístic del municipi de San Jorge.  
Vist que, en relació amb aquest acord el Ple de l'ajuntament de San Jorge, en la sessió del dia 7 de setembre de 1990, va acordar:  
Instar de l'Hble. Sr. Conseller d'Obres Públiques, Urbanisme i Transports, després que la Comissió Territorial d'Urbanisme emetés l'informe, l'autorització per a la revisió anticipada de les Normes Subsidiàries de Planejament Municipal, per tal de procedir a la formulació d'un Pla General d'Ordenació Urbana.  
Vist que, en la sessió que es va realitzar el 19 de setembre de 1990, la Comissió Territorial d'Urbanisme de Castelló va acordar emetre un informe favorable de la sol·licitud formulada per l'ajuntament de San Jorge i elevar-la a l'Hble. Sr. Conseller d'Obres Públiques, Urbanisme i Transports perquè és l'autoritat competent, i per tal que adopte una decisió sobre això.,  
Atès que, de conformitat amb el que estableix l'article 3.2. del Reglament de Planejament Urbanístic, l'elecció de l'instrument adequat a cada municipi es realitzarà quan no existesca el Pla Director Territorial de Coordinació, atesa la complexitat dels problemes que plantege el desenvolupament urbanístic, la capacitat de gestió i de programació del propi municipi, tot això avaluat per la corporació local afectada i per la Comissió Territorial d' Urbanisme. Tenint en compte que l'article 47 de la Llei del Sòl, entre altres coses, assenyala que quan les circumstàncies ho exigiren, el Conseller d'Obres Públiques, Urbanisme i Transports, després de l'informe de la Comissió Territorial d'Urbanisme podrà acordar la revisió dels instruments de planejament de caràcter general a instàncies de les entitats locals. Es puntualitza en l'article 58.3 de la Llei del Sòl que, si el descobriment d'usos no prevists en l'aprovació del Plans fóra de tal importància que alterés substancialment la destinació del Sòl, es procediria a la revisió d'aquells, d'ofici o a instàncies de part, per ajustar-los a la nova situació.  
Atès que es competent per a l'aprovació d'aquest acord l'Honorable Sr. Conseller d'Obres Públiques, Urbanisme i, Transports d'acord amb l'article 47 de la Llei del Sòl, en relació amb l'article 3 del Decret 137/1990 de 30 de juliol del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes citats, la Llei del Sòl, la Llei de Procediment Administratiu i altres de pertinent aplicació.  
Resolc: Acordar la revisió anticipada de les Normes Subsidiàries de Planejament Municipal de San Jorge, per tal de procedir a la formulació d'un Pla General d'Ordenació Urbana, instrument d'ordenació territorial adequat, per a resoldre, en l'actualitat, les necessitats i la complexitat dels problemes que es plantegen en el desenvolupament urbanístic del municipi de San Jorge.  
Contra aquesta Resolució, que no esgota la via administrativa, hom pot interposar un recurs de reposició davant aquest Conseller en el termini d'un mes, comptat a partir del dia següent al de la publicació d'aquesta, abans de la presentació del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest darrer recurs s'haurà d'interposar en el termini de dos mesos des de la publicació de la resolució del recurs de reposició, i si no fóra objecte de resolució el termini serà d'un any a comptar des de la data de la interposició de l?esmentat recurs; tot això sense perjudici de la interposició de qualsevol altre recurs que s'estime procedent.  
València, 20 de novembre de 1990. - El Conseller d'Obres Públiques, Urbanisme i Transports: Eugenio Burriel de Orueta.